Fjöldinn allur af fólki stundar hreyfingu innan bæjarmarkanna og í hreyfiviku verður það skoðað betur og mögulega tíundað . Einnig verður skoðaður sá möguleiki að bjóða fólki að skrá sína hreyfingu á netinu , sem svo yrði tekin saman í frétt fyrir vefsíðuna . Öll hreyfing er góð , úti , inni og alls staðar . Viðtal mánaðarins Vefsíðustjóri og verkefnastjóri heilsueflandi samfélags á Seyðisfirði ákvað í byrjun ársins 2019 að búa til nýtt verkefni fyrir vefsíðu kaupstaðarins . Hugmyndin var að bjóða upp á persónuleg og einlæg viðtöl , eitt í hverjum mánuði , í heilt ár . Öll skyldu viðtölin hafa með ólíkar nálganir að gera á sama viðfangsefninu ; hvað er heilsa og hvernig viðhöldum við henni . Viðtölin eru 11 talsins og eru þau jafn ólík og þau eru mörg . Öllum viðmælendunum er þakkað innilega fyrir þátttökuna , þetta hefði aldrei verið hægt nema af því að þau sögðu öll " já " . Einnig ber að taka það fram að margir stigu langt út fyrir sinn eigin þægindaramma í þessu verkefni og eiga þeir sérstakar þakkir skildar fyrir það .